હું એથી ભાવવિભોર છું, કારણ કે મેં એની અપેક્ષા નહોતી રાખી. હું જાણું છું કે લોકોને પણ આવી આશા નહોતી. પશ્ચિમી ફિલ્મો અને ટીવીમાં ભારતીય કલાકારોને મુખ્ય ભૂમિકા નથી મળતી. ભારતીયોને સ્ટિરિયોટાઇપ્ડ ભૂમિકાઓ મળે છે. એથી મેં ‘ક્વૉન્ટિકો’ વિશે ચૂપ રહેવું પસંદ કર્યું હતું અને લોકોનો પ્રતિભાવ જોવા ટ્રેલર રિલીઝ થવાની રાહ જોઈ હતી. હું ભગવાનને પ્રાર્થના કરીને આશા રાખું છું કે આ શો એક અથવા ઘણાં કારણોસર હિટ નીવડે.